open-index/open-wikipedia-markdown huggingface dataset:
Det uoppløselige episke element i Telemark i perioden 1591–1896

***Det uoppløselige episke element i Telemark i perioden 1591–1896*** er en bok av Dag Solstad, utgitt av Forlaget Oktober i 2013. Det er Solstads lengste bok og er bygget på hans egen slektshistorie i Bø og Seljord i Telemark i form av en systematisk og svært detaljert fortelling om hans forfedre og formødre tilbake til 1500-tallet. Boken er gitt undertittelen roman; dens skjønnlitterære kvaliteter fikk en blandet mottagelse, og noen kritikere mente at boken «ikke kan karakteriseres som en roman» og i stedet er slektshistorisk sakprosa. Solstad ble nominert til Brageprisen for skjønnlitteratur for boken; Brageprisjuryen omtalte boken som «et gevaltig angrep på den tradisjonelle historiske romanen og alle former for tradisjonell psykologisk-realistisk romanskriving som er rådende i norsk litteratur» gjennom sin konsise og faktabaserte form. Boken ble beskrevet som «umåtelig vakker og besettende spennende [...] en roman som krever fullkommen ro» av Amund Børdahl i *[[Vinduet]]*.

Ifølge forordet bygger boken på et materiale innsamlet av en slektning av forfatteren, kunsthistorikeren Bengt Lifoss, som er antikvar hos Byantikvaren i Oslo.

## Personer omtalt i boken
*Sveinung Vreim («Sølv-Sveinung») (1605–1666), storbonde
*Olav Gregarsson Folkestad (1621–1698), storbonde og lensmann
*Halvor Steinulvsson Borgja (1625–1692), storbonde og lensmann

## Referanser
Alfred P. Sloan Prize

**Alfred P. Sloan-Prisen** er en utmerkelse som gis hvert år, med start i 2003, til en film på Sundance Film Festival. Prisen gis til en film som fokuserer på vitenskap eller teknologi som et tema, eller viser en forsker, ingeniør, eller matematiker som en stor karakter.

Hver vinner mottar 20 000 dollar i kontanter. Prisen er gitt av Alfred P. Sloan Foundation.

## Vinnerfilmer

## Referanser


## Eksterne lenker
* Sloan Science & Film for alle prisvinnere
Alfred P. Sloan Foundation Feature Film Prize

**Alfred P. Sloan Foundation Feature Film Prize** prisen på 25 000 amerikanske dollar har blitt gitt årlig på Hamptons International Film Festival siden 2000 av Alfred P. Sloan Foundation.
Asbjørn Josefsen

**Asbjørn Simon Josefsen** (1934–2024) var en norsk politiker (Ap) fra Bø i Telemark. Han var ordfører i Bø fra 1978 til 1981 og fra 1991 til 1995. Han var i flere år varaordfører i Bø og var også medlem av Telemark fylkesting. 

Josefsen hadde også bakgrunn som leder ved Bø videregående skole, og hadde vært medlem av flere landsbruksrelaterte utvalg samt hatt styreverv i interkommunale energiverk.

Han ble tildelt KS-medaljen for langvarig og fortjenestefullt virke i Telemark fylkeskommune. 

Josefsen var opprinnelig fra Vågan i Lofoten. 

## Referanser
Saint-Germain-l’Auxerrois

**Saint-Germain-l'Auxerrois** er en romersk-katolsk kirke i Paris, dedisert til helgenen Germanus av Auxerre. Kirken ligger ved Place du Louvre i 1. arrondissement.

Dette var hoffkirken for det tidligere kongeslottet (Louvre) og gravkirke for mange kunstnere tilknyttet hoffet. Kirkens klokketårn danner utgangspunkt for den store parisiske akse (kalt axe historique) mot vest.

## Billedgalleri

Fil:1550_Paris_St-Germain-Auxerrois.jpg|Saint-Germain-l'Auxerrois (•S GERMAINDELOCERRAS). Detalj fra Truschets og Hoyaus Paris-kart (1550-årene)
File:Claude_Monet_Saint-Germain-l'Auxerrois_Paris_1867.jpg|Saint-Germain-l'Auxerrois, malt av Claude Monet, 1867
File:Louis Béroud - First Communion (Paris).jpg|Jean Béraud: *[[Førstekommunion]]*


## Referanser


## Eksterne lenker
*
Zend Framework

**Zend Framework (ZF)** er et objektorientert rammeverk for internett-applikasjoner, som er implementert i PHP. Zend Framework er fri og åpen programvare og er lisensiert under BSD-lisensen fra Open Source Initiative.

Første versjon ble lansert 3. mars 2006. Siste versjon er 3.0.0 som ble lansert 28. juni 2016.

## Referanser


## Eksterne lenker
* 
*
Network Security Services

Innenfor informatikken er **Network Security Services (NSS)** et sett med programvarebiblioteker som er konstruert for å støtte multiplattform-utvikling av sikkerhetsorienterte klient-tjener programmer. Biblioteket støtter programmer med valgfri støtte for maskinvarestøttet Transport Layer Security/SSL akselrasjon på tjenersiden og smartkort på klientsiden.  NSS tilbyr en komplett implementasjon av biblioteker for kryprografi som støtter TLS/SSL og S/MIME.

Fra og med versjon 3.14 er NSS lisensiert gjennom MPL 2.0 som er kompatibel med GNU Lesser General Public License.

## Referanser
GnuTLS

**GnuTLS** eller **GNU Transport Layer Security Library** er en fri implementasjon av protokollene Transport Layer Security (TLS), dens forgjenger Secure Sockets Layer (SSL) og Datagram Transport Layer Security. Den tilbyr en API for programmer som gjør det mulig med en sikker kommunikasjon over nettverks Transportlaget, så vel som for grensesnitt som aksesserer X.509, PKCS 12 OpenPGP og andre strukturer.

Første versjon ble lansert i mars 2003.

## Referanser


## Eksterne lenker
*
Halfdan Haugan

**Halfdan Haugan** (født 1958) er en norsk lokalpolitiker som representerer Arbeiderpartiet. Han var ordfører i Seljord fra 2015 til 2019.

Haugan har vært leder av Seljord Arbeiderparti og har vært medlem av Seljord kommunestyre i fem perioder. Han var varaordfører i kommunen fra 2003 til 2007.

Før han ble ordfører var han daglig leder av Fyresdal Næringshage AS.

## Referanser
Russland under EM i friidrett 1998

**[[Russland]]** deltok under EM i friidrett 1998 som ble arrangert 18.&ndash;23. august 1998 i Budapest. Utøvere fra Russland tok 22 medaljer under mesterskapet.

## Medaljevinnere (ufullstendig)

## Referanser


## Eksterne lenker
* 
* European Athletic Association
Stortingets utvalg for rettferdsvederlag

**Stortingets utvalg for rettferdsvederlag** er et organ under Stortinget som administrerer billighetserstatning. Etter denne ordningen kan enkeltpersoner søke om en skjønnsmessig kompensasjon fra staten når vedkommende har kommet uheldig ut og er påført skade eller ulempe som ikke dekkes etter alminnelige erstatningsregler eller gjennom trygde-, forsikrings- eller erstatningsordninger. Ordningen er basert på sedvane.

Utvalget består av to stortingsrepresentanter og to tidligere dommere. Hver sak avgjøres av utvalgets stortingsrepresentanter og én av dommerne.

Statens sivilrettsforvaltning er sekretariat for utvalget.

## Medlemmer
* Øyvind Hoel (leder) (tidligere tingrettsdommer)
* Karen-Anne Gussgard (nestleder) (tidligere høyesterettsdommer)
* Lise Christoffersen (stortingsrepresentant for Arbeiderpartiet)
* Bengt Morten Wenstøb (stortingsrepresentant for Høyre)

## Se også
* Stortingets billighetserstatningsutvalg

## Referanser
Kjempeibis

**Kjempeibis** (*Thaumatibis gigantea*) er eneste art (monotypisk) i slekten *Thaumatibis*, som inngår i ibisfamilien (Threskiornithidae). Kjempeibisen er den største av ibisene, og BirdLife International regner arten som kritisk truet av utryddelse. Den er dessuten oppført som nummer 2 på listen til Evolutionarily Distinct and Globally Endangered (EDGE), og regnes altså av Zoological Society of London som *«verdens mest særegne og sjeldne nålevende art av fugl»*. 

## Taksonomi
Arten ble i en periode regnet til slekten *[[Pseudibis]]*, fordi rødvorteibis (*P. papillosa*) ble regnet som dens nærmeste slektning. Nyere forskning har imidlertid frarådet en slik plassering, før nye anatomiske studier som kan bekrefte en slik plassering foreligger (EDGE).

## Beskrivelse
Kjempeibisen blir omkring 102–106 cm stor og veier cirka 4,2 kg. Fjærdrakten er grå, men oversiden på vingene er sølvgrå. Hodet og nakken er fjærløs og huden grå. Arten har et langt, nedoverkrummede gulbrunt nebb og røde øyne. I nakkeroten og over skuldrene har den tette mørkere bånd. Sekundærfjæra på kroppen er sølvgrå i tuppene og har smale sorte korsbånd. De undre ekstremitetene er sterke og oransje i fargen. Ungfuglene skiller seg fra de voksne gjennom kortere nebb, brune øyne og sorte fjær i bakhodet.

## Utbredelse og habitat
Arten var opprinnelig utbredt over store deler av Indokina, men er nå mer begrenset til kun det nordlige Kambodsja og det ekstremt sørlige Laos. En fugl ble observert i Yok Don National Park i Dak Lak, Vietnam, i 2003.

Kjempeibisen tilknyttes våtmarksområder i lavlandet, der den trives i åpne områder med sump, myr, småvann og spredt småskog som ligger i umiddelbar nærhet til områder med tropisk lauvfellende skog. Arten finnes også langs bredden av brede elver.

## Atferd
Arten er standfugl, men det er kjent at den forflytter seg til mer vannrike områder under tørke. Fuglene eter blant annet krabber, frosker, ålefisker, gresshopper, sikader og ulike frøtyper og andre insekter.

Kjempeibisen bygger rede i trekronene, og redet støttes alltid av minst tre greiner. Arten hekker i regntiden, typisk sent i juni (Kambodsja). Hunen legger (alltid?) to egg, trolig med  dages mellomrom. Inkubasjonstiden er  og avkommet får voksen fjærdrakt etter cirka . I inkubasjonstiden kan redet være utsatt for predasjon, blant andre fra gulhalset mår (*Martes flavigula*).

## Referanser




## Eksterne lenker
*
EM i friidrett 1998 – Kulestøt menn

**[[Kulestøt]] herrer** ved EM i friidrett 1998 ble avholdt på Népstadion i Budapest, Ungarn den 18. august.

Norge var ikke representert i øvelsen.
__NOTOC__
## Medaljevinnere

## Resultater

### Kvalifisering
Kvalifisering: De som klarte direktekvalifiseringskravet på 20,00 meter (Q) eller var blant utøverne med de tolv beste resultatene gikk videre til finalen.

### Finale

## Referanser


## Eksterne lenker
*Resultater
*Resultater
*Resultater
Moran of the Marines

***Moran of the Marines***  er en amerikansk stum dramakomedie fra 1928, regissert av Frank R. Strayer og produsert av Paramount Pictures. I hovedrollene spiller Richard Dix og Ruth Elder. Filmen handler om en mann som verver seg til marinekorpset, men havner i trøbbel da han forelsker seg i datteren til en general. Manus er skrevet av Ray Harris, Agnes Brand Leahy, George Marion jr. og Sam Mintz, basert på en historie skrevet av Linton Wells.

Det eksisterer ingen kjente kopier av filmen i dag og den regnes derfor som å ha gått tapt.
 
## Handling
Michael Moran (Richard Dix) får en kort fengselsstraff grunnet et slagsmål. Da han slipper ut igjen har han hverken penger eller jobb og verver seg til marinekorpset. Mens han er i sivile klær møter han Vivian Marshall (Ruth Elder), som han forelsker seg i. Hun er imidlertid datteren til general Marshall (E.H. Calvert). Michael havner i trøbbel og stilles for krigsrett for å ha kysset henne. Han blir likevel med da enheten hans blir sendt til Kina for å fange banditten Sun Yat (Tetsu Komai). Vivian reiser også dit sammen med sin far. Da hun blir tatt til fange av Sun Yat, reddes hun av Michael, som selv blir tatt til fange. Michael blir befridd av soldater og deretter benådet. Han kan dermed fortsette forholdet med Vivian.

## Medvirkende
* Richard Dix som Michael Moran
* Ruth Elder som Vivian Marshall
* Roscoe Karns som Swatty
* Brooks Benedict som Basil Worth
* E.H. Calvert som general Marshall
* Duke Martin som sersjanten
* Tetsu Komai som Sun Yat

## Mottakelse
Mordaunt Hall i *[[The New York Times]]* mente at filmen «kan oppfattes som et satirisk melodrama», selv om den begynner lystig. Han roste Elders innsats i filmen, som var hennes spillefilmdebut.

## Referanser




## Eksterne lenker
*
Fugitives (film)

***Fugitives*** er en amerikansk dramafilm fra 1929, regissert av William Beaudine og produsert av Fox Film Corporation. I hovedrollene spiller Madge Bellamy, Don Terry og Arthur Stone. Filmen handler om en nattklubbsangerinne som blir uskyldig dømt for mordet på sjefen sin. Manus er skrevet av Rowland Brown, Vernon Smith og John Stone, basert på romanen *The Exiles, and Other Stories* (1894), skrevet av Richard Harding Davis.

Davis' roman hadde tidligere blitt filmatisert som *The Exiles* (1923), regissert av Edmund Mortimer og med John Gilbert og Betty Bouton i hovedrollene.

## Handling
Nattklubbsangerinnen Alice Carroll (Madge Bellamy) blir anklaget for mordet på klubbens eier, Al Barrow (Earle Foxe). Bevisene tyder på at hun er skyldig. Alice ble overhørt da hun truet med å drepe Barrow, etter at han kom med uønskede tilnærmelser, og hun befinner seg på kontoret hans da liket hans blir funnet. Statsadvokaten Dick Starr (Don Terry) sørger for at hun blir dømt og sendt i fengsel. Alice klarer å rømme fra fengsel, ved hjelp av vennen Jimmy (Arthur Stone). Hun får endelig bevist sin uskyld da hun redder Starr fra en gruppe kriminelle.

## Medvirkende
* Madge Bellamy som Alice Carroll 
* Don Terry som Dick Starr 
* Arthur Stone som Jimmy 
* Earle Foxe som Al Barrow 
* Matthew Betz som Earl Rand 
* Lumsden Hare som onkel Ned 
* Edith Yorke som fru Carroll
* Jean Laverty som Mame
* Hap Ward som Scal, the Rat

## Produksjon
Beaudine fikk opprinnelig i oppdrag av Fox å regissere filmen *Subway*, med Bellamy i hovedrollen, før han i stedet fikk ansvar for regien av *Exiles*, også denne med Bellamy. Filmen er basert på romanen *The Exiles, and Other Stories* (1894), skrevet av Richard Harding Davis. Romanen hadde tidligere blitt filmatisert som *The Exiles* (1923), regissert av Edmund Mortimer og med John Gilbert som statsadvokat Henry Holcombe og Betty Bouton som Alice Carroll. Arbeidet med nyinnspillingen startet høsten 1928 og Beaudine valgte Rowland Brown, Vernon Smith og John Stone til å skrive manuset. *Exiles* ble også laget i en stumfilmversjon, der Malcolm Stuart Boylan skrev mellomtitlene. Filmen, som ble omdøpt til *Fugitives*, ble fullført 29. desember 1928.

## Referanser




## Eksterne lenker
*
Raj Ghat og andre minnesmerker

**Raj Ghat** er et minnesmerke i Delhi, India, viet Mahatma Gandhi og andre prominente indere. 

Det første minnesmerket på stedet var en svart marmorplattform som ble reist for å markere stedet for Ghandis kremasjon 31. januar 1948, dagen etter drapet. Mot venstre er den åpen mot himmelen, mens en evig flamme alltid brenner i den andre enden. Minnesmerket ligger ved Delhis *Ring Road*, offisielt kjent som «Mahatma Gandhi Road». En steinlagt sti omgitt av plener fører til det inngjerdede området. Alle besøkende må ta av seg skoene før de går inn til minnesmerket.

Opprinnelig var Raj Ghat navnet på et historisk platå i Old Delhi. Raj Ghat kan løselig oversettes til «Kongens elvebredd» og viser til viktigheten av stedet, ved bredden av Yamuna-elven. 

## Andre minnesmerker

Senere er minnekomplekset utvidet til å inkludere *[[Samadhi (buddhisme)|samadhis]]* (gravsteder) og kremasjonssteder for andre fremtredende indere, inkludert Jawaharlal Nehru, Lal Bahadur Shastri, Indira Gandhi, Rajiv Gandhi, Chandra Shekhar og Atal Bihari Vajpayee.

Landskapsarbeidet og beplantingen på disse minnesmerkene ble utført av Alick Percy-Lancaster, den siste engelskmannen i stillingen som *Superintendent of Horticultural Operations* i India.

Jawaharlal Nehru's samadhi ligger nord for Raj Ghat og er kjent som *Shantivan* eller *Shanti Vana*, som betyr «skogens fred». Her ligger også minnesmerket *Ekta sthal*, stedet hvor K.R. Narayanan, Indias tiende president, ble kremert med fulle statlige æresbevisninger i 2005.

I Raj Ghat-området ligger en park med trær plantet av besøkende embetsmenn og statsoverhoder.

## Referanser
Tarasque

**Tarasquen** (fransk: *(La) Tarasque*) var et fryktinngydende dragemonster. Legenden om tarasquen er kjent fra en rekke kilder, men særlig fra historien om den hellige Marta i *[[Legenda Aurea]]*.

Ifølge de gamle fabler levde den i områdene i Tarascon og ødela landskapet i stort omfang. Tarasquen var en slags drage med seks korte ben, likesom en bjørn, okselignende kropp dekket av et skildpaddeskjold, og en skjellet hale med en skorpionbrodd. Den hadde en løves hode og en hests øre, og ansiktet fra en gammel mann.

Kongen av Tarascon hadde angrepet tarasquen med riddere og katapulter, men til ingen nytte. Men Sankta Marta fant uhyret og sjarmerte det med lovprisninger og bønner. Så tok hun den tamme tarasque med tilbake til byen. Folk ble forferdet av uhyret og angrep det da det kom nær. Uhyret gjorde ingen motstand og døde der. Marta preket så til folkene og konverterte mange av dem til kristendommen.

## Litteratur
* Ditte und Giovanni Bandini: *Das Drachenbuch*. DTV, München 2002, ISBN 3-423-24318-X, S. 101–102.
* Ingersoll, Ernest, et al., (2013). *The Illustrated Book of Dragons and Dragon Lore*. Chiang Mai: Cognoscenti Books. ASIN B00D959PJ0
* 

## Referanser


## Eksterne lenker
Gregory Hines

**Gregory Oliver Hines** (1946–2003) var en amerikansk skuespiller, sangartist, koreograf og danser.

Hines ble født i New York, og sammen med sin bror Maurice begynte han å danse allerede i ung alder og studerte med koreografen Henry LeTang. Sammen med sin far ble Gregory og Maurice kjent som «The Hines Kids», og senere «The Hines Brothers» og «Hines, Hines and Dad».

Hines opptrådte som sanger og musiker i rockebandet *Severance* fra 1975 til 1976.

Hines har også spilt i flere spillefilmer, blant annet *Cotton Club*, *Ta dekning – løp for livet!* (1986) og *Tap*. I dramafilmen *[[Hvite netter (1985)|Hvite netter]]* hadde Hines en av hovedrollene med den kjente ballettdanseren Michail Barysjnikov. I filmen finnes det flere scener med dans som danserne selv koreograferte for filmen.

På TV har Hines blant annet spilt inn sin egen serie, *[[The Gregory Hines Show]]*, som gikk i 1997. Han har også hatt en birolle i komedieserien *[[Will & Grace]]* som Ben Doucette, Wills chef og senere Graces kjæreste.

Hines gjorde sin Broadway-debut med broren i *The Girl in Pink Tights* i 1954. Han ble nominert til en Tony Award for *Eubie!* (1992), *Comin' Uptown* (1980) og *Sophisticated Ladies* (1981). Hines vant prisen for *Jelly's Last Jam* (1992). Han var også programleder for Tony Awards-seremoniene i 1995 og 2002.

Hines døde av leverkreft 9. august 2003 i Los Angeles.

## Filmer i utvalg
* 1981 – *Mel Brooks helsprøe verdenshistorie*
* 1983 – ''Raketter til frokost''*
* [[Filmåret 1984|1984]] – *Muppets på Manhattan*
* 1984 – *The Cotton Club*
* [[Filmåret 1985|1985]] – *Hvite netter*
* [[Filmåret 1986|1986]] – *Ta dekning – løp for livet!*
* [[Filmåret 1989|1989]] – *Stepp*
* [[Filmåret 1991|1991]] – *Ondt blod i Harlem''

## Referanser


## Eksterne lenker
* 
* 
*
NN2000

**NN2000** er et nasjonalt norsk høydesystem. Navnet er en forkortelse for **Normalnull 2000.** Systemet omfatter et høydedatum og et landsomfattende nett med fastmerker som er høydebestemt i dette datumet. Et høydedatum er et referansesystem for å angi nøyaktig hvor mange meter over havet et punkt ligger. Nullhøyden i NN2000 tilsvarer omtrent havets middelvannstand og må ikke forveksles med sjøkartnull, som av sikkerhetsgrunner ligger lavere. 

Fundamentalpunktet for NN2000 er Normaal Amsterdams Peil, det samme punktet som brukes i det nye europeiske vertikale datumet EVRF2007. NN2000 er et felles system for Norge, Sverige og Finland og bygger på en felles utjevning av fastmerkenettet for alle tre land. Systemet heter RH 2000 i Sverige og N2000 i Finland. 

Det tidigere høydesystemet NN1954 ble brukt uten korreksjon for landhevning i over 60 år, og noen steder er forskjellen mellom NN1954 og egentlig høyde over geoiden 30–40 cm. Landhevningen varier i ulike deler av landet, flere kommuner brukte lokale høydesystemer, og det er vanskelig å bruke NN1954 sammen med satellittbaserte systemer som GPS. På grunn av dette ble det besluttet å innføre NN2000 i tidsrommet 2011–2017. 

Målingene som ble brukt for å etablere systemet ble korrigert til å gjelde for år 2000. I framtida vil høydene på fastmerkene bli korrigert med beregninger av landhevningen på det aktuelle stedet.

## Kilder
*
*
*
Cubic Ninja

***Cubic Ninja*** (japansk: キュービックニンジャ; *Kyūbikku Ninja*) er et puzzlevideospill for Nintendo 3DS. Det ble utviklet av AQ Interactive og gitt ut av Ubisoft. Spillet krever spillere til å bruke konsollens akselerometer og gyroskop for å manipulere spillfiguren gjennom ulike nivåer på et oppdrag om å redde en prinsesse.

Spillet fikk blandede kritikker, selv om det ble hyllet for sitt unike spillkonsept. Kritikere kritiserte diverse aspekter i spillets kontrollordning, sammen med sitt «frustrerende» nivådesign og relativt korte lengde. Til tross for sin dårlige mottagelse, fikk *Cubic Ninja* fornyet berømmelse i november 2014, etter at det ble avslørt at en hull i spillets kode kunne la en kjøre hjemmelaget programvare på 3DS-konsollen.

## Spillet
*Cubic Ninja* er et puzzle-basert plattformspill, hvor spilleren CC, en ninja-kube, gjennom ulike nivåer, mens man unngår fiender og feller som finnes i nivåene. Spillet er kontrollert først og fremst ved hjelp av 3DS-konsollens gyroskop, som krever at spilleren vipper konsollen i den retning de ønsker å flytte CC. Spillet kan også bli satt til å bruke circlepaden istedenfor. Ved hjelp av power-ups, kan CC krympe, få et skjold, kaste shuriken på fiender, og låse opp alle dørene i et nivå. Spillet inneholder 100 nivåer, inkludert flere kamper mot bosser. Spillerne kan låse opp forskjellige spillfigurer, for eksempel kuber laget av gummi og titan, som har ulike egenskaper når de brukes. *Cubic Ninja* har også noen alternative spillmoduser, sammen med en nivådesigner. Nivåer kan deles med andre via QR-koder.

## Mottagelse

*Cubic Ninja* fikk blandede kritikker fra kritikere, både GameSpot og IGN ga spillet 5,5 poeng av 10. IGN beskrev *Cubic Ninja* som «et av de frustrerende spillene som nesten er veldig kult, men aldri leverer skikkelig», men roste det for «morsom og kreativ» spilling, men gyroskopkontrollene ble kritisert for ikke å være sensitiv nok, mens circlepad-kontrollordningen ble ansett som ustabil. I tillegg ble *Cubic Ninja* kritisert for å ikke inneholde nok dybde for å rettferdiggjøre en full spillpris, med tanke på det kunne ha vært «en opplevelse som føles som om det like gjerne kunne ha vært et femdollars iPhone-spill».

Det ble også bemerket at, ironisk nok for ey 3DS-spill, at* Cubic Ninja* primært bruker 2D-grafikk, selv om det generelt ble ment at som rotasjonsbasert spillunf ville ikke har fungert godt med enhetens stereoskopiske skjerm.
## Referanser



## Eksterne lenker
*
Old Delhi

**Old Delhi** (hindi: पुरानी दिल्ली, punjabi&#x3A; ਪੁਰਾਣੀ ਦਿੱਲੀ, urdu: پُرانی دلّی *Purānī Dillī*) er det gamle Delhi, en by innenfor bymurene som ble grunnlagt som **Shahjahanabad** (hindi शाहजहानाबाद, punjabi &#x3A; ਸ਼ਾਹਜਹਾਨਾਬਾਦ urdu: شاہجہان آباد) i 1639. Den  forble mughalenes hovedstad frem til slutten på Mughal-dynastiet.

## Referanser
Clásica de San Sebastián 2016

**Clásica de San Sebastián 2016** var den 36. utgaven av sykkelrittet Clásica de San Sebastián. Rittet gikk over 220,2 km den 30. juli 2016. 

## Lag
I tillegg til de 18 WorldTourlagene fikk 2 profesjonelle kontinentallag delta:

## Resultater

## Eksterne lenker
* 
*
Baunhøj Mølle

**Baunhøj Mølle** er en hollandsk vindmølle bygget i 1849 på det beste utsiktspunktet i Grenaa i Danmark. Høyden ligger 37 meter over havet. Møllen ble bygget av distriktslege C.A. Arendrup. Han måtte selge møllen på tvangsauksjon i 1856. Møllens vinger er 21 meter og fra vingespiss til bakken det 30 meter. Møllen er 24 meter høy.

I 2002 ble møllen totalskadet i brann etter gnister fra en utgressbrenner. Bystyret bestemte kort tid etter å bygge en ny kopi av møllen.

## Eksterne lenker
*
Daryaganj

**Daryaganj** (oversatt: «handelsplassen ved elven») er en forstad til Delhi innenfor bymuren til den befestede gamle byen *[[Shahjahanabad]]* (Old Delhi).  *Darya* (oversatt «elv») viser til elven Yamuna som lå like utenfor bymuren. Daryaganj er en av de tre områder i det sentrale Delhi-distriktet, og begynner ved Delhi Gate, hvor Netaji Subash Road går mot Det røde fortet.

## Eksterne lenker
*
Den indiske uavhengighetsdagen

**Den indiske uavhengighetsdagen** (hindi: स्वतंत्रता दिवस; engelsk: *Independence Day*) er en nasjonal helligdag den 15. august i India til minne om landets uavhengighet fra det britiske imperiet. 

India fikk sin uavhengighet som følge av den indiske selvstyrekampen kjent for i sin hovedsakelig ikkevoldelige motstand og sivil ulydighet, ledet av det indiske kongresspartiet (INC). Uavhengigheten sammenfalt med delingen av Britisk India hvor britiske India ble delt inn etter religiøse retningslinjer i det muslimske Pakistan og hinduistiske India. Inndelingen førte til voldelige opprør og store skader, og nær 15 millioner mennesker som ble forflyttet grunnet sekterisk vold og drap. Den 15. august 1947 heiste Jawaharlal Nehru, som hadde blitt den første statsminister i India, Indias flagg over Lahori Gate, hovedinngangen til Det røde fortet i Delhi. Hver påfølgende uavhengighetsdag har statsministeren heist flagget og holdt en tale.

Helligdagen feires over hele India med flaggseremonier, parader og kulturelle arrangementer. Inderne feirer dagen ved å heve nasjonalflagget, kle seg i nasjonaldrakter, pynte sine hjem, synge patriotiske sanger, se på patriotiske filmer, og samle familie og venner. På skoler og myndighetens kontorer deles det ut godterier, men intet offisielt arbeid blir gjort. Det har vært trusler om terrorangrep på og rundt den 15. august av separatistiske og militante organisasjoner.

Den indiske uavhengighetsdagen er den ene av tre nasjonale helligdager i India. De andre to er Republikkens dag den 26. januar, og Gandhi Jayanti (Mahatma Gandhis fødselsdag) den 2. oktober. De feires i alle indiske stater og unionsområder.

## Referanser


## Eksterne lenker

* «Independence Day 15 August», *Independence Day Celebrations, New Delhi, India*
* «15th August, Independence Day», *Maps of India*
* «In pictures: India celebrates colourful Independence Day as IHK hit by deadly unrest», *The Dawn*
Şemdinli

**Şemdinli** (syrisk ܫܲܡ̱ܣܕܝܼܢ, *Shemsdin*; armensk *Şemzînan*) er et distrikt og en by i provinsen Hakkâri sørøst i Tyrkia. Byen har 11.211 innbyggere (2010).

Provinsen ligger innerst i Tyrkias sørøstre hjørne, og er fjellrik.

## Referanser
Dager i transitt

***Dager i transitt*** er en roman av den norske forfatteren Knut Meling, utgitt i 1978 på Aschehoug forlag. Omslaget var illustrert av Morten M Kristiansen.

## Handling
I løpet av noen kalde og rå senvinterdager med New York på sitt gråeste og tristeste gjennomlever en ung norskættet amerikaner en akutt oppblomstrende identitetskrise. Han er født og oppvokst i norsk innvandrermiljø i Bay Ridge, Brooklyn, den skandinavisk pregede delen av New York. Han er ferdig lærerutdannet, men har lenge nølt med å skaffe seg jobb. Temperamentsfulle, italiensk-ættede Maria har nettopp flyttet fra ham, og eneste holdepunkter i øyeblikket er Manhattans barer og moren i Brooklyn. For å finne tilbake til sine røtter planlegger han en reise til Norge – en reise det aldri blir noe av. Gjennom tilbakeblikk og nåtidsscener følger vi i noen hektiske døgn hans identitetskrise, hans nasjonalitetsproblemer, vanskeligheter i forholdet til Maria, til morgen og til vennen. Krisen topper seg i en T-banevogn i en mørk tunnel et sted dypt under East River – under en av metropolens beryktede strømstanslammelser.

## Referanser


## Eksterne lenker
*  Dager i transitt på Nasjonalbiblioteket
Historikk over europamesterskapsrekorder i tresteg

Dette er en liste over utviklingen av mesterskaprekorder for **[[tresteg]]** ved EM i friidrett utendørs.

### Menn

### Kvinner

## Referanser


## Andre mesterskapsrekorder
Joakim Røbergshagen

**Joakim Røbergshagen** (født 2000 i Trondheim) er en norsk fiolinist.

Røbergshagen hadde spilt fiolin i litt over tre år da han som tiåring fikk delta på Vinterfestspill på Røros 11. mars 2011. Etter sin opptreden ved vinterfestspillet i 2011, har Joakim deltatt som soloartist på fiolin i flere ulike sammenhenger. Han har bl.a. spilt med Kringkastingsorkesteret, Trondheim Symfoniorkester, Agder Symfoniorkester, Stavanger Symfoniorkester, Nidarosdomens guttekor og TrondheimSolistene.

## Priser
* mars 2012: Norsk kulturskoleråd og Norsk Tippings Drømmestipendet. 
* april 2012: Sparre Olsen konkurransen, prisvinner i sin klasse
* sept 2012: Pris fra Ånun Lund Rejs minnefond  
* nov 2012: «Årets musiker» i Ungdommens Musikkmesterskap.
* jan 2013: Adresseavisens musikkstipend  
* april 2014: Vidar Sandbecks kulturpris 
* juni 2014: Statskraft Young Star pris  
* juli 2016: Arve Tellefsens Musikerpris under Olavsfestdagene.

## Referanser


## Eksterne lenker
*
Via Oslo

***Via Oslo*** er en roman av den norske forfatteren Knut Meling, utgitt i 1983. 

## Handling
En 53 år gammel og bokhandler opplever et nederlag i yrkeslivet og spør seg selv om han er kommet på kollisjonskurs med sitt eget liv, sin karrière og sin familie. Hvor står han egentlig, og hvordan skal han møte det som nå skjer?

Det er dyptgripende spørsmål som melder seg:  Har han noen egentlig innflytelse på sin situasjon? Eier han styrke og identitet til å hevde noen egen livsstil å motstå moteriktige tendenser og oppfatninger? Og han ser tilbake: Har han fått være seg selv, eller har han spilt den rollen de andre forlangte å blitt fremmedgjort i forholdet til barn og hustru, ja til omgivelsene i sin helhet?

I løpet av noen få dager – mens utviklingen går sin ubønnhørlige  gang – veksler tankene hans raskt og temperamentsfullt. Han gjenopplever sitt voksne liv – ømhet og glede, utfordring, kjærlighet, men også unnfallenhet og svik, og han ser foran seg en truende tomhet og en frustrerende resignasjon. Likevel er det stadiet glimt av humor og menneskelig varme i det livet han lever VIA OSLO.

## Omtaler
* «Det er en roman skrevet av en kunstner. Den er bitter i all den grublende erkjennelse som mange menn må vite noe om.» Ragnar Kvam i *[[Stavanger Aftenblad]]*
* «Det gjelder en mann i begynnelsen av 50-årene, en bokhandler som har gått seg fast i en personlig krise…forfatteren legger det fram for oss med usentimental innføling og klokskap, likefrem, rammende, knapt.» Jo Ørjasæter i *[[Nationen]]*
Jarand Felland

**Jarand Felland** (født 1970) er en norsk politiker som representerer Senterpartiet. Fra 2015 er han ordfører i Tokke kommune i Telemark.

Felland var fylkesleder for Telemark Senterungdom fra 1998 til 2000 og leder for Oslo Senterparti fra 2010 til 2011. Han har også vært politisk rådgiver for statsråd Terje Riis-Johansen i Olje- og energidepartementet fra 2010 til 2011 og seksjonssjef i Statkraft.

Felland har juridisk embetseksamen (cand.jur.) fra Universitetet i Bergen. Han var advokat i Tokke før han ble ordfører. 

## Referanser
Mahatma Gandhis fødselsdag

**Mahatma Gandhis fødselsdag**, eller **Gandhi Jayanti**, er en nasjonal festdag i India som markeres hvert år den 2. oktober, datoen for Mahatma Gandhis fødselsdag.

Dagen er én av tre nasjonale helligdager i landet, i tillegg til uavhengighetsdagen (15. august) og republikkens dag (26. januar). Dagen er ikke er offisiell, ifølge Indias grunnlov, men den feires i hele landet.

Dagen feires med gudstjeneste og møter i templer, moskeer og minnesmerker i hele India, spesielt ved Raj Ghat og Gandhis minnesmerke ved kremasjonsstedet i New Delhi. Blant ulike aktiviteter forekommer bønnemøter, minneseremonier og lokale samlinger. Det arrangeres konkurranser i tegning og essayskrivning i skolene i emner som fred, ikke-vold og Gandhis innsats i den indiske selvstyrekampen.  Gandhis favorittsanger, *Bhajan* (en hindu andaktsang) og *Raghupathi Raghava Rajaram*, synges vanligvis til hans minne.

De forente nasjoners generalforsamling annonserte 15. juni 2007 vedtaket av en resolusjon som erklærte at 2. oktober vil bli feiret som en internasjonal dag for ikke-vold.

## Se også
* Narendra Modi

## Referanser
Søster hat

***Søster hat*** er en roman av den norske forfatteren Knut Meling, utgitt på Gyldendal i 1987 med omslag av Brian Albers. Romanen ble utgitt i ung pocket-serien til Gyldendal i 1989 med omslag-illustrasjon av Hilde Kramer.

## NRK hørespill
I 1991 ble *Søster hat* dramatisert av Tor Fretheim og satt opp som hørespill ved Ungdomsteateret i NRK. Hørespillet ble i 2021 gjort tilgjengelig på NRK Radio i 3 episoder. I rollene finner vi Anders Hatlo, Andreas Kolstad, Bab Christensen, Bjørn Skagestad, Eli Anne Linnestad, Gisken Armand, Janne Kokkin, Kari Onstad, Marianne Krogh, Paul Ottar Haga. Produsent er Jan Erik Hoel. Regissert av Lise Fjeldstad.

## Handling
Knut Melings roman gjengir i jeg-form en 19 år gammel pikes brutale virkelighet, hennes reaksjoner og hennes følelser. Tidlig forstår leseren at hun har flyktet fra noe som var i ferd med å bli en katastrofe for henne, og etter hvert blir det klart at det hun har unnsluppet, er hennes egen ansette familie og hjemmet deres på beste Oslos vestkant. Gradvis – og med en ulmende spenning – avdekker hennes betroelser den livssituasjonen og de begivenhetene som hun ikke kunne leve videre med. *Søster hat* er en roman om retten til frihet og uavhengighet, og om de både åpne og skjulte kreftene som holder dem nede.

## Omtaler
* «Knut Meling’s fascinating new novel is written with skill and vision; it combines literary and psychological scrutiny.» Read it and you will find a twisted humanity living in fear and waiting for redemption.» Nobel Fredspris Vinneren og forfatteren Elie Wiesel
* «Og det underlige skjer at leseren sitter fanget fra først til siste side. Det er umulig å rive seg løs. Og dette skjer fordi Knut Meling har forstått at en forfatters viktigste evne er evne til innlevelse, til medlidenhet i ordet dypeste forstand.» Erik Fosnes Hansen i *[[Aftenposten]]*.

## Oppsetninger
* «Søster Hat» – Radioteatret 3 deler, NRK, 1991
* «Søster Hat» – Bergen Unge Teater, 1993

## Referanser
Al-Musta’sim

**al-Musta'sim bi-'llah** (arabisk: المستعصم بالله عبد الله بن المستنصر, *al-Musta'sim bi-'llah 'Abd Allah ibn al-Mustansir*; født 1212, død 20. februar 1258 i Bagdad) var den 37. kalif for abbasidene (1242–1258).

## Liv og virke
Abu Ahmad Abd Allah ibn al-Mustansir etterfulgte kalif al-Mustansir (1226–1242). Han var en ineffektiv hersker, og hans manglende politiske sans stilt overfor den mongolske trussel skulle få skjebnesvangre følger.

Han var motstander av Shajar al-Durrs tronbestigelse i Egypt under det syvende korstog. Han sendte da et budskap fra Bagdad til mamelukkene i Egypt: «Hvis dere ikke har menn der, så si fra så skal jeg sende dere menn».

De mongolske angrepene rettet seg først primært mot rum-seldsjukkenene i Anatolia. Hen det forekom til stadighet mongolske streiftog inn i Irak. Ved siden av de ødeleggende oversvømmelser som fant sted på samme tid, førte disse angrepene til at folk flyktet unna, og dermed gikk det dårligere med landets økonomi. Det var hyppige sulteperioder, og dette førte så til uroligheter i byene, også i hovedstaden Bagdad. De forskjellige reformer som ble innført hadde knapt noen lindrende virkning, og kostet mange penger. Hæren kunne ikke lenger finansieres godt nok, og den ble redusert fra 60.000 mann til 10.000 mann.

Da det samtidig kom til skarpere spenninger mellom sunnitter og sjiitter var forholdende til tider borgerkrigslignende. Folket var dypt splittet. Mange av de høyere embedsmenn under al-Musta'sim var mest opptatt med å sjalte ut sine konkurrenter.

I denne innenrikspolitiske situasjonen viste det seg vanskelig å tenke på et effektivt forsvar mot de mongolske horder i nord. Under Hülegü angrep de i 1258 selve hovedstaden Bagdad. Al-Musta'sim var ute av stand til realistisk erkjennelse av faren og nektet å underkaste seg mongolene, noe som ville ha sikret kalifatets fortsatte eksistens. Mongolene hadde ikke til hensikt å styrte kalifatet. Dermed ble Bagdad erobret i februar 1258, etter en kort beleiring, og byen ble plyndret og ødelagt.

Kalif Al-Musta'sim ble fanget, og tvunget til å se på at sine undersåtter ble drept og sine skatter plyndret. Ifølge de fleste beskrivelser ble han så trampet ihjel av hester - han ble rullet inn i tepper og så red mongolene over ham. Det skal ha vært fordi de ikke ville krenke jorden ved at det kongelig blod fløt ned over den. Det skal ha skjedd den 20. februar. Den venetianske reisende Marco Polo påstod at Al-Musta'sim ble innelåst i et tårn der det var intet å spise, bare gull, og der «døde han som en hund».

Alle av Al-Musta'sims sønner ble drept, med unntak av én som ble sendt til Mongolia, der han skal ha giftet seg og fått barn. Han spilte ingen rolle i islams historie etter Bagdads fall.

Dermed var det slutt på abbasidenes dynasti i Bagdad. Et slags abassidisk skyggekalifat kunne imidlertid fortsette, under mamelukkene i Kairo fra 1261 til 1517.

## Referanser


## Litteratur
*Al-Maqrizi: * Al Selouk Leme'refatt Dewall al-Melouk*, Dar al-kotob, 1997.
Anatole de Baudot

**Anatole de Baudot** (født 14. oktober 1834 i Sarrebourg i Frankrike, død 28. februar 1915 i  Paris) var en fransk arkitekt.  

Anatole de Baudot var elev av Henri Labrouste og Eugène Viollet-le-Duc. Han var inspirert av sine læreres rasjonelle og konstruktivistiske tenkning. Hans mest kjente verk er kirken St. Jean de Montmartre i Paris, en av de første bygninger oppført med en konstruksjon av armert betong. Dertil utførte han en lang rekke restaureringer av kirker og han underviste i arkitekturhistorie ved *Musée des Monumentes Historiques* i 25 år.

## Bygninger
* *l'église Saint Jean de Montmartre*, Paris 1894-1903.
* *l'église Saint-Lubin* i Rambouillet 1862
* Lycée Lakanal, Sceaux
* Lycée Victor-Hugo i Paris 3e arr 1894

## Referanser


## Litteratur
* Michel Ragon: Histoire de l'architecture et de l'Urbanisme Modernes, 1. Idéologies et Pionniers 1800 - 1910, Paris, 1986, Casterman.
National Archives and Records Administration

**National Archives and Records Administration** (**NARA**) er en amerikansk føderal etat med ansvar for arkivering av føderale offentlige dokumenter, publisering av føderale lover, forskrifter og dekreter, og drift av presidentbiblioteker. NARA publiserer blant annet *[[Federal Register]]*, Code of Federal Regulations og *[[United States Statutes at Large]]*.

Under presidentvalg har NARA dessuten ansvar for å overføre Valgmannskollegiets stemmer til Kongressen.

Lederen for NARA har tittelen *Archivist of the United States*.

## Referanser


## Eksterne lenker
*
Rørelse

**Rørelse** eller **bevegelse**, på samisk kalt **lihkadus** ('rørelse, bevegelse')  og finsk **liikkutuksia**, er en religiøs, ekstatisk tilstand som forekommer under gudstjenesten i enkelte retninger av læstadianismen, en luthersk vekkelsesbevegelse som oppstod blant samer i Sverige på 1840-tallet. De sterke følelsene opptrer gjerne i forbindelse med nattverdshandlingen og omfatter offentlig syndsbekjennelse, høylytt tilgivelse og omfavnelse.

## Praksis og begrunnelse

Rørelse skjer på religiøse møter og under kirkelige handlinger når deltakerne angivelig blir grepet av Den hellige ånd. Felles åndelig sinnsbevegelse bryter gjerne ut under nattverdshandlingen mot slutten av en forsamling, det vil si en gudstjeneste med ofte langvarig preken. Da begynner noen få eller nesten alle å bevege seg rundt. De beklager syndene sine høylytt for Gud, gjerne med rop og gråt, eller bekjenner synder de har begått mot andre som også er tilstede. Tilgivelse blir i begge tilfeller stadfestet ved fysisk omfavnelse og trøst ut fra Bibelens ord. De som er grepet av rørelsen, sørger over egen urett og ugjerninger, men gleder seg også over syndenes forlatelse.

Rørelse skiller seg fra vanlig liturgi i Den norske statskirken og er det som utenforstående vanligvis oppfatter som mest fremmed ved læstadianske gudstjenester. Grunnleggeren av læstadianismen, den svenske presten Lars Levi Læstadius (1800–1861), var usikker på om ekstasen skyldtes Den hellige ånd. Han skal likevel ha godtatt fenomenet som del av den religiøse opplevelsen.

Medisinske eksperter betegnet tidligere rørelse som *[[Mani]]a Religiosa*, en diagnose som i gamle dager kunne helbredes blant annet med årelating. Enkelte ikke-læstadianske prester skal på 1800-tallet også ha sørget for politivakt i kirken for å forhindre omfavnelser ved altergang. Andre har seinere tolket den transeliknende rørelsen som en rest etter sjamanistiske ritualer i den samiske tradisjonen. 
 
Antallet læstadianere i Norge er beregnet til ca. 50 000.

## Se også
* Ekstase, sinnstilstand preget av intens begeistring og ofte innsnevret bevissthet
* Religiøs ekstase, religiøs bevissthetsendring preget av guddommelig hengivenhet og henrykkelse
* Syndenes forlatelse, guddommelig tilgivelse for menneskers overtredelser av Guds bud
* Læstadianisme, teologisk konservativ vekkelsesbevegelse startet av Lars Levi Læstadius i samiske områder på 1840-tallet

## Referanser


## Eksterne lenker
* Troens Bekjennere &ndash; Kontinuitet og endring i en læstadiansk menighet, Øyvind Eggens hovedfagsoppgave i sosialantropologi 1998
* ‘’Vårt Land’' 19. august 2007: ''Biskop vil ha åndelig ekstase''
Saint-Jean de Montmartre

**Saint-Jean de Montmartre** er en kirke i Paris, dedisert til den hellige Johannes. Kirken ligger til Rue des Abbesses i 18. arrondissement.

## Referanser


## Eksterne lenker
*
Henri Labrouste

**(Pierre François) Henri Labrouste** (født 11. mai 1801 i Paris, død 24. juni 1875 i Fontainebleau) var en fransk arkitekt som var pioner innen byggingen med støpejern.

## Liv og virke
Vwd 18 års alder begynte Labrouste å studere ved École des Beaux-Arts i Paris for Antoine-Laurent-Thomas Vaudoyer og Louis-Hippolyte Lebas. I 1824 fikk Labrouste Grand Prix de Rome og han var så i seks år i Roma.

Hans mest kjente verk er *[[Bibliothèque Sainte-Geneviève]]* i Paris (1838-50) og lesesalen i *[[Bibliothèque nationale de France]]* i Paris (1858-68). Labrouste er kjent for sin innovative måte å arbeide med støpejernskonstruksjoner.

## Referanser


## Litteratur
* Corinne Bélier o.a. (utg.): *Henri Labrouste. Structure brought light*. MOMA, New York 2012, ISBN 978-0-87070-839-8 (zugl. Katalog der gleichnamigen Ausstellung, Museum of Modern Art, 10. März bis 24. Juni 2013).
* Renzo Dubbini (utg.): *Henri Labrouste. 1801–1875*. Electa, Mailand 2001, ISBN 88-435-9634-9.
* Frédéric Edelmann: *Baltard et Labrouste. Orfévres de la fonte*. In: *[[Le Monde]]* vom 28. Oktober 2012.
* Giselher Hartung: *Eisenkonstruktionen des 19. Jahrhunderts*. Schirmer/Mosel, München 1985, ISBN 3-9213-7570-3.
* Neil A. Levine: *Architectural reasoning in the age of positivism. The Neo-Grec idea of Henri Labrouste's „Bibliothèque Sainte-Geneviève“*. Dissertation, University of Yale, New Haven 1975 (4 Bde.)
* Renée Plouin:* Henri Labrouste. Sa vie, son œuvre*. Dissertation, Universität Paris 1965.
* Pierre Saddy (utg.): *Labrouste, architecte. 1801–1875*. CNMHS, Paris 1977 (zugl. Katalog der gleichnamigen Ausstellung, Hôtel de Sully, Paris 1976)
* David van Zanten: *Designing Paris. The architecture of [[Jacques Félix Duban|Duban]], Labrouste, Duc et Vaudoyer*. MIT Press, Cambridge 1987, ISBN 0-262-22031-8.
Sainte-Geneviève (kloster i Paris)

**Sainte-Geneviève** var et kloster som ble bygget i begynnelsen av 500-tallet av den frankiske kong Klodvig I og hans gemal Clotilda. Opprinnelig hadde klosteret navnet **Saints-Apôtres** (De hellige apostler) men fikk senere navnet Sainte-Geneviève, etter den hellige Genoveva av Paris.

På stedet for middelalderens kloster oppførte man på 1700-tallet Panthéon etter Jacques-Germain Soufflots tegninger. Panthéon ligger ved Place du Panthéon i 5. arrondissement.

## Litteratur
*

## Referanser


## Eksterne lenker
*
Erikstein

**Erikstein** er en matrikkelgård og en grend i Bø kommune i Telemark. Bebyggelsen ligger like under det bratte Eriksteinfjellet. Både navnet og gravfunn tyder på at den opprinnelige gården Erikstein ble grunnlagt en gang i vikingtiden (800–1000 e.Kr.). Det ble funnet et femtitall gravhauger fra vikingtiden i 1879/80. Ifølge sagn skal det ha bodd en konge på gården, kanskje en småkonge eller stormann fra vikingtiden eller middelalderen. Alt i middelalderen var Erikstein delt i tre gårder: søndre, midtre og nordre Erikstein.

## Referanser
Hôtel de Sully

**Hôtel de Sully** i Paris er et hôtel particulier i Louis XIII-stil. Det står i Marais i 4. arrondissement i Rue Saint-Antoine 62.

## Historie
*Contrôleur des Finances* Mesme Gallet lot bygge anlegget fra 1625 og 1630, med hage, orangerie og tilgang til *Place Royale* (nå Place des Vosges). Hôtel de Sully ble reist etter tegninger av arkitekten Jean Androuet du Cerceau.

Maximilien de Béthune, første hertug av Sully, kjøpte huset den 23. februar 1634 og tilbragte sine siste leveår her. Hans barnebarn Maximilien, annen hertug av Sully, lot i 1660 bygge en sidefløy på vestsiden, mot haven. Familien Sullyeide eiendommen til inn på 1700-tallet, senere har eierskapet vekslet på.

På 1800-tallet ble Hôtel de Sully oppdelt i selveierleiligheter (*Immeuble de rapport*). Det fulgte mange ombygginger, også for å gi rom for håndverkere og forretninger. Fra 1862 har det hatt status som monument historique. Det ble så tilbakeført til utformingen før den siste ombyggingsperioden. I 1944 ble den statseiendom. Det ble utført omfattende restaureinger, som ble sluttført med orangeriet i 1973.

Siden 1967 har Hôtel de Sully vært sete for *Caisse nationale des monuments historiques et des sites*, som siden 2000 heter Centre des monuments nationaux.

## Litteratur
* Alexandre Gady: *L’hôtel de Sully* (Collection Itinéraires). Édition du Patrimoine, Paris 2002, ISBN 2-85822-344-0.

## Referanser


## Eksterne lenker
* 
* Hôtel de Sully
Louis-Hippolyte Lebas

**Louis-Hippolyte Lebas** (født 31. mars 1782 i Paris, død 12. juni 1867 i Paris) var en fransk arkitekt.

Lebas studerte blant annet for Charles Percier. Lebas fremste verk er kirken Notre-Dame-de-Lorette i Paris, oppført 1823-26. Kirken er av basilikatypr med en klassisk portico med kolonner av korintisk type. Han tegnet også fengselet *[[La Petite Roquette]]* i Paris, som senere er blitt revet.

Blant Lebas elever var Charles Garnier og Henri Labrouste, men også svenskene Axel Fredrik Nyström og Fredrik Wilhelm Scholander.

En gate i Paris 9. arrondissement er oppkalt etter Lebas.

## Referanser


## Eksterne lenker
*
Notre-Dame-de-Lorette

**Notre-Dame-de-Lorette** er en kirke i Paris' 9. arrondissement. Kirken ligger til rue de Châteaudun.

Frisen på fasaden bærer inskripsjonen BEATAE•MARIAE•VIRGINI•LAVRETANAE.

Kirken ble bygget i perioden 1823–1836. Arkitekt var Louis-Hippolyte Lebas, som også var med på byggingen av Pariserbørsen, Palais Brongniart. 

## Litteratur
**Notre Dame de Lorette*. Lyon: M. Lescuyer et Fils.

## Referanser


## Eksterne lenker
*
Bcache

**bcache**, en forkortelse for **block cache**, er et virtuelt hurtigminne i Linux-kjernens blokk-lag, som blir brukt for å aksessere utstyr som fungerer som sekundært minne. Den gjør det mulig for et eller flere lagringsmedia, slik som flashminne-baserte solid-state drives, å fungere som et hurtigminne for tregere lagringsmedia, slik som harddisker. Bcache skaper på dette viset, på samme måte som dm-cache, hybrid volumer i Linux.

Bcache ble en del av Linuxkjernen i versjon 3.10, som ble lansert 30. juni 2013.
 
## Referanser


## Eksterne lenker
*
Unix filsystem

I Unix og Unix-liknende operativsystemer er filsystemet en sentral komponent. Det var også en av de første delene av systemet som ble konstruert og implementert av Ken Thompson i 1969 den første eksperimentelle versjon av Unix.

Filsystemet sørger for å hente og lagre informasjon, og sørger for en eller flere former for interprosesskommunikasjon ved at de mange mindre programmer i et Unix-system kan lagre informasjon i datafiler, som så leses av andre programmer. I Unix versjon 3 ble denne rollen komplementert av pipes. Filsystemet sørger også for aksess til andre ressurser gjennom såkalte utstyrsfiler som er inngangsporter for dataterminaler, skrivere og datamus.

## Referanser
Étienne-Jean Delécluze

**Étienne-Jean Delécluse** (født 26. februar 1781 i Paris, død 12. juli 1863 i Versailles) var en fransk maler og forfatter.

Delécluse var elev under Antoine Jean Gros og Jacques-Louis David. Han forlot i 1816 maleriet for å virke som kunstkritiker i tidsskriftet *Lycée français*, senere i *Moniteur*, og så i *Journal des Débats*, men han var også virksom som romanforfatter. I 1862 utgav han sine memoarer.

## Referanser


## Kilder
* *[[Svensk uppslagsbok]]*. Malmö 1931.

## Litteratur
* Robert Baschet: *E.- J. Delécluze, témoin de son temps. 1781-1863*. Boivin, Paris 1942

## Eksterne lenker
*